54. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΧΩΡΟΤΑΞΙΑΣ, ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ,  ΕΡΓΑΣΙΑΣ  ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. 52909 της 22 Ιουλ./4 Αυγ. 1983 (ΦΕΚ Β΄ 449) Τροποποίηση κοινής Υπουργικής απόφασης Δ4 9020/23 Μαΐου 1972. Έχοντας υπόψη: α)Τις διατάξεις του Ν.Δ. 1138/72 (ΦΕΚ 63, τ.Α΄, της 3.5.1972), όπως τροποποιήθηκαν και συμπληρώθηκαν μεταγενέστερα. β)Τις διατάξεις του άρθρ. 13 του Νόμ. 435/1976 (ΦΕΚ 251, τ.Α΄, 20.9.76). γ)Την κοινή Υπουργική απόφαση Δ4 9020 από 23 Μαΐου 1972, όπως τροποποιήθηκε και συμπληρώθηκε μεταγενέστερα και μάλιστα με την αριθ. 53630 από 31 Ιουλ. 1981 κοινή Υπουργική Απόφαση. δ)Τις διατάξεις του Νόμ. 1262/82 (ΦΕΚ 70, τ.Α΄, της 16.6.1982) «για την παροχή κινήτρων ενίσχυσης της Οικονομικής και Περιφερειακής Ανάπτυξης της χώρας και τροποποίηση συναφών διατάξεων». ε)Την απόφαση του Υπουργού Εργασίας αριθ. 52182 από 24 Ιουν. 1983, «περί καθορισμού ποσού συμμετοχής του Ο.Ε.Κ. στα χορηγούμενα βάσει του Ν.Δ. 1138/1972, δάνεια αυτοστεγάσεως». στ)Τις αναφορές του Ο.Ε.Κ. αριθ. 5588/178 ΔΠΕ από 22 Απρ. 1983 και 8345/1827 από 17 Ιουν. 1983, με τις οποίες υποβλήθηκαν αποσπάσματα πρακτικών των αρ. ΙΙ της 8 Μαρτ. 1983 και 23 της 7 Ιουν. 1983 συνεδριάσεων του Διοικητικού του Συμβουλίου, αποφασίζουμε: 1.Τροποποιούμε την παραπάνω στο στοιχ. (γ) σχετική όπως τροποποιήθηκε και συμπληρώθηκε στη συνέχεια και ισχύει σήμερα και καθορίζουμε το ύψος της στεγαστικής συνδρομής προς τους δικαιούχους δανειοδοτήσεως για αυτοστέγαση φορέως Ο.Ε.Κ. όπως παρακάτω: Συνολικό ύψος στεγαστικής Ανάλυση στεγαστικής      Συνδρομής       Συνδρομής             άτοκ. δάνειο έντοκ. δάνειο                   δρχ. δρχ.  δρχ. α)Στην περιοχή Α΄     1.450.000   690.000    760.000 β)Στην περιοχή Β΄     1.600.000   760.000    850.000 γ)Στις περιοχές Γ&Δ΄1.750.000   830.000    920.000 Ο χαρακτηρισμός των περιοχών ως Α΄, Β΄, Γ΄ και Δ΄, γίνεται όπως ορίζεται στην παρ. 1 του άρθρ. 3 του Νόμ. 1262/82. 2.Τα ανωτέρω ποσά θα προσαυξάνονται κατά 20% στις περιπτώσεις που το δάνειο δεν θα χρησιμοποιείται για αγορά παλαιάς κατοικίας ή διαμερίσματος, αλλά: (1)για παραγγελία κατασκευής νέας κατοικίας ή για αγορά από ημιτελή οικοδομή, ή (2)για αγορά διαμερισμάτων που έχουν μεν τελειώσει οι εργασίες κατασκευής τους, αλλά δεν έχουν ακόμα κατοικηθεί, εφόσον η αγορά γίνεται από τους κατασκευαστές τους, (3)για αγορά κατοικίας μέσα σε ζώνες ειδικής ενίσχυσης για τις οποίες το άρθρ. 2 του Νόμ. 1337/83. 3.Επί πλέον της προσαυξήσεως της παρ. 2 προκειμένου περί νέων ζευγαριών, κατά την έννοια του Κανονισμού του Ο.Ε.Κ. «περί προϋποθέσεων παροχής κατοικίας και δανείων υπό του Ο.Ε.Κ.», που συγκεντρώνουν τις προϋποθέσεις αυτές πριν την υποβολή της αιτήσεως ή πριν την έγκριση του δανείου το δάνειο προσαυξάνεται κατά 20% ακόμα, εκτός της περιοχής Α΄. 4.Σε περιπτώσεις δανειοδοτήσεως δικαιούχων βαριά κινητικά αναπήρων, των οποίων η κατάσταση θα βεβαιώνεται με την προσκόμιση ιατρικής γνωμάτευσης της Πρωτοβάθμιας Υγειονομικής Επιτροπής του Π.Δ. 611/1977 ή των Υγειονομικών Επιτροπών των οικείων Ασφαλιστικών Οργανισμών, τα ποσά της παρ. 1 προσαυξάνονται κατά 30%. 5.Οι προσδιοριζόμενες στις παρ. 2, 3 και 4 ποσοστιαίες αυξήσεις των οριζομένων στην παρ. 1 ποσών δανείων, υπολογίζονται αθροιστικά, εκτός από τις περιπτ. (1), (2), και (3) της παρ. 2 που δεν μπορούν να δοθούν συγχρόνως, επιμερίζονται δε αναλογικά στο άτοκο και έντοκο του δανείου τμήμα. 6.Εφόσον οι δικαιούχοι στεγαστικής συνδρομής έχουν προστατευόμενα παιδιά, το ποσό του άτοκου μέρους των δανείων της παρ. 1 προσαυξάνεται για κάθε προστατευόμενο παιδί χωρίς περιορισμό όπως παρακάτω: 1)ανά 165.000 δρχ. για τους δικαιούχους της παρ. 1α. 2)ανά 210.000 δραχ. για τους δικαιούχους της παρ. 1β. 3)ανά 240.000 δραχ. για τους δικαιούχους της παρ. 1γ. 7.Τα νέα ποσά κατά τα ανωτέρω θα χορηγηθούν σε όλους όσοι θα υπογράψουν δανειακή σύμβαση με την Ε.Κ.Τ.Ε. μετά τη δημοσίευση της αποφάσεως αυτής, ανεξάρτητα από το χρόνο εγκρίσεως του δανείου τους, εφόσον βέβαια δεν έχει λήξει η προθεσμία χρησιμοποιήσεώς του. Επίσης τη διαφορά που προκύπτει για κάθε περίπτωση δικαιούνται και όσοι έχουν υπογράψει δανειακή σύμβαση μετά της Ε.Κ.Τ.Ε., μετά την 1η Ιουν. 1983 συμπεριλαμβανομένης, και όσοι προστατεύουν κατά τα οριζόμενα κατά τα οριζόμενα στον οικείο Κανονισμό 7 παιδιά και πάνω, ανεξαρτήτως χρόνου υπογραφής δανειακής σύμβασης, εφόσον διαπιστώνεται όμως και στις δύο περιπτώσεις ανάλογη οφειλή από το αγοραστικό συμβόλαιο ή την τεχνική έκθεση. Απαραίτητη προϋπόθεση για τη χορήγηση των αυξημένων ποσών είναι να μην υπερβαίνουν αυτά την οφειλή για το ακίνητο κατά το αγοραστικό συμβόλαιο σε περίπτωση αγοράς, ή τον προϋπολογισμό της τεχνικής έκθεσης σε περίπτωση ανέγερσης κατοικίας. 8.Για τα ήδη εγκεκριμένα δάνεια οι σχετικές αναπροσαρμογές των ποσών θα γίνονται απ’ ευθείας παρά των υπηρεσιών της Ε.Κ.Τ.Ε. 9.Η εξόφληση των δανείων που θα χορηγηθούν σύμφωνα με την παρούσα απόφαση θα αρχίσει δύο χρόνια μετά την υπογραφή της δανειακής σύμβασης. (Αντί για τη σελ. 440,343(δ) Σελ. 440,343(ε) Τεύχος 1305 Σελ. 91 Λαϊκή Κατοικία 35.Η.α.54 10.Κατά τα λοιπά ισχύει η ανωτέρω (γ) σχετική Κ.Υ.Α., όπως τροποποιήθηκε και συμπληρώθηκε μέχρι σήμερα.